NORAKSTS

|  |  |
| --- | --- |
| 25.11.2021. | Nr.19/8 |

###### PROJEKTA “DIGITĀLI KLIMATAM” ĪSTENOŠANA

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 15.panta pirmās daļas 4.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Valsts izglītības attīstības aģentūras 2021.gada 26.oktobra vēstuli Nr. 8.-18.1/6200 par Eiropas Savienības Erasmus+ programmas Pamatdarbības Nr.2 (KA 2) Sadarbības partnerības projekta skolu izglītības sektorā Nr. 2021-1-LV01-KA220-SCH-000029630 “Digitāli klimatam”(“*Digitally for climate*”) apstiprināšanu un finansējuma piešķiršanu,

**JELGAVAS VALSTSPILSĒTAS DOME NOLEMJ:**

1. Atļaut Jelgavas valstspilsētas pašvaldības pieaugušo izglītības iestādei „Zemgales reģionakompetenču attīstības centrs” (turpmāk - ZRKAC) īstenot Eiropas Savienības Erasmus+ programmas projektu “Digitāli klimatam” (turpmāk – Projekts). Projekta kopējais finansējums 245 720,00  *euro* (divi simti četrdesmit pieci tūkstoši septiņi simti divdesmit *euro* un 00 *centi*), kas tiek 100% apmērā segts no Projektam piešķirtā Erasmus+ programmas finansējuma. ZRKAC aktivitāšu īstenošanai paredzētais finansējums – 80 003,00 *euro* (astoņdesmit tūkstoši trīs *euro* un 00 *centi*).
2. ZRKAC plānot 2023.gada budžetā Projekta īstenošanai nepieciešamo priekšfinansējumu –16 001,00 *euro* (sešpadsmit tūkstoši viens *euro* un 00 *centi*).
3. Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.novembrī